Rett før sommerferien tar til har skolen utstilling av elevarbeider. I forbindelse med Arna kirkes 150-årsjubileum i 2015 dekorerte elever fra skolen kirken med Frans av Assisis bønn på to bannere som hang på hver side av altertavlen i hele jubileumsåret. Bannerne ble først tatt ned etter bispevisitasen i desember 2016. Under bispevisitasen ble elever fra 5. - 7. trinn filmet da de sang Frans av Assisis bønn. Dette ble senere til musikkvideoen: , som ble publisert på YouTube. Skolen lager også egne undervisningsvideoer som publiseres på YouTube.